Шэф пікніка – выбітны Віктар Шалкевіч парадуе жартамі і музычнымі сюрпрызамі. Напрацягу ўсяго дня ў дворыку палаца будуць адбывацца гульнi i забавы са смаргонскім мядзьведзем – выхаванцам Радзівілаўскай акадэміі. Пляцоўка Турысцкай кампаніі “Віаполь” не дасць засумаваць у восеньскай дэпрэсіі, а дэгустацыя чайных напояў сагрэе і ўзбадзёрыць. У турыстычным маршруце па пакоях вы сустрэнецеся з Эльжбетай Радзівіл і пачуеце паляўнічыя гісторыі і легенды, а таксама зазірнеце ў выставачную залу на рэтра-выставу, прысвечаную жыццю Заходняй Беларусі напачатку мінулага стагоддзя, якая ў гэты дзень завяршае сваю работу.